b'\n_START_ARTICLE_\nKam\xc3\xa6leonbusk\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst r\xc3\xb8dbrun og fint h\xc3\xa5ret, senere brun med lyse korkporer. Det her beskrevne farveskift ses kun p\xc3\xa5 hanlige planter._NEWLINE_Knopperne sidder spredt og skjult under bladfoden, som bliver siddende ved l\xc3\xb8vfald. Bladene er \xc3\xa6gformede med savtakket rand og lang spids. Ved l\xc3\xb8vspring er de gr\xc3\xb8nne, senere farves spidserne hvide, og til sidst bliver spidserne r\xc3\xb8de. H\xc3\xb8stfarven er gul._NEWLINE_Blomsterne sidder samlet 2-3 i hvert bladhj\xc3\xb8rne. De er hvide og dufter behageligt. Hvis der er planter med hanblomster i n\xc3\xa6rheden, vil hunplanterne b\xc3\xa6re stikkelsb\xc3\xa6rformede, sm\xc3\xa5 "kiwi"-frugter. Fr\xc3\xb8ene modner ikke i Danmark._NEWLINE_Rodnettet er st\xc3\xa6rkt forgrenet og n\xc3\xa5r langt ud og ned._NEWLINE__NEWLINE_H\xc3\xb8jde x bredde og \xc3\xa5rlig tilv\xc3\xa6kst: 7 \xc3\x97\xc2\xa0? m (35 \xc3\x97\xc2\xa0? cm/\xc3\xa5r).\n_START_SECTION_\nVoksested\n_START_PARAGRAPH_\nDenne lian h\xc3\xb8rer hjemme i monsun-regnskovene i Japan, Korea og Nord\xc3\xb8st-Kina, hvor de findes i skovlysninger og skovbryn. I det russiske naturreservat p\xc3\xa5 \xc3\xb8erne i det Japanske Hav vokser planten i l\xc3\xb8vskove, domineret af Amur-Lind, sammen med bl.a. Abies holophylla, Acer mono, Carpinus cordata, Fraxinus rhynchophylla, Japansk Taks, Quercus mongolica, Rhododendron mucronulatum, Viburnum sargentii og Vitis amurensis .\n_START_SECTION_\nAnvendelse\n_START_PARAGRAPH_\nB\xc3\xa6rrene er spiselige, og kan bruges frisk eller som marmelade.'